Geodatastyrelsen

Geodatastyrelsen varetager Danmarks ejendomsregistrering og søkortlægning i Danmark og Grønland.

Navneændring 
Geodatastyrelsen, hed Kort- og Matrikelstyrelsen (forkortet KMS), indtil 31. dec. 2012
Der er alene tale om en navneændring og en intern omorganisering. Der er ikke ændret på styrelsens opgaver og ansvarsområder.

Pr. 1. januar 2016 blev Geodatastyrelsen delt i to styrelser, Geodatastyrelsen (GST) som flyttede til Nørresundby i udgangen af 2016 og Styrelsen for dataforsyning og effektivisering (SDFE), som forblev på Rentemestervej 8 i København.

Lovgrundlag 
Geodatastyrelsen er en statsvirksomhed, og blev dannet i 1989 ved en sammenlægning af Geodætisk Institut, Søkortarkivet og Matrikeldirektoratet under By- og Boligministeriet. Og blev fra 20.11.2001 en del af Miljøministeriet.

Geodatastyrelsen har ansvaret for følgende love:
 Lov om Geodatastyrelsen (tidligere KMS-loven)
 Lov om infrastruktur for geografisk information (INSPIRE)
 Lov om udstykning og anden registrering i matriklen (Udstykningsloven)
 Lov om afgift ved udstykning m.m. (Udstykningsafgiftsloven)
 Lov om landinspektørvirksomhed (Landinspektørloven)
 Lov angående Geodætisk Instituts trigonometriske Stationer m.v.

Organistation 
Geodatastyrelsen er inddelt i følgende områder:
 Direktion (DIR)
 Ressourcer og IT (RIT)
 Ejendomme og Jura (EJU)
 Søkort Danmark og Forvaltning (SFO)
 Arktis og Opmåling (ASO)

Internettjenester 
Geodatastyrelsen driver en række internettjenester for myndigheder, virksomheder og borgere.

Tidligere krævede de fleste tjenester særlig adgang og kun mod betaling. I dag, efter grunddataprogrammets indførsel, har de fleste tjenester fri adgang.

De gratis tjenester (Se links under Eksterne henvisninger):
 WEB-matriklen: Adgang til matrikelkort og registerinformation
 Valdemar: Adgang til plan- og højdefikspunkter i Danmark.
 Simpel koordinattransformation: Koordinattransformation mellem danske koordinatsystemer.
 KMSTrans (program - kan downloades): Adgang til en mere præcis koordinattransformation mellem danske koordinatsystemer, end de fleste GIS-løsninger kan klare.
 Matrikel-Info: Adgang til aktuelle oplysninger fra matrikelregistret som f.eks. oplysninger om forurenede grunde, strandbeskyttelse og stormfaldstilskud.
 KF-Download: Se afsnit om Frie Data.
 Det Marine Danmarkskort

Frie data 
Matrikeldata fra Geodatastyrelsen er en del af de frie geografiske grunddata, som kan anvendes af alle til både kommercielle og ikke-kommercielle formål uden betaling. Forudsætningen for at Geodatastyrelsen kan stille data fri, var den ændring af lovgrundlaget - ”Lov om Geodatastyrelsen” – som blev vedtaget i slutningen af 2012.

Geodatastyrelsens pendanter i andre lande 
 Grønland: Asiaq
 Sverige: Lantmäteriet
 Norge: Statens kartverk
 Finland: Lantmäteriverket
 Tyskland: Bundesamt für Kartographie und Geodäsie (BKG)
 Storbritannien: Ordnance Survey
 USA: United States Geological Survey

Kilder/referencer

Eksterne henvisninger 
 Geodatastyrelsens hjemmeside Hentet 1. jan. 2013
 INSPIRE Danmark – officiel website Hentet 2. jan. 2013
 Koordinattransformation Hentet 4. jan. 2013
 Matrikel-Info  Hentet 4. jan. 2013

Danske styrelser
Etableret i 1989
Søkort
Matrikelkort